
R E F E R A T   D E   A P R O B A R E

pentru îndreptarea erorii materiale strecurată în cuprinsul Hotărârii Consiliului Local nr. 117/25.07.2025 privind dezlipirea în două loturi a unui imobil teren, proprietate privată a Municipiului Brad și trecerea unui lot din domeniul
 privat în domeniul public al Municipiului Brad
Prin Hotărârea Consiliului Local nr. 117/25.07.2025 s-a aprobat dezlipirea imobilului teren, proprietate privată a Municipiului Brad, în suprafață totală de 25.212 mp., înscris în Cartea Funciară nr. 60637 Brad, număr cadastral 60637, categorie de folosință ”curți, construcții ”, situat în municipiul Brad, strada Avram Iancu, nr. 79, județul Hunedoara, formându-se două loturi,  astfel:

a) - lotul numărul 1 - imobil teren în suprafață de 18.462 mp., municipiul Brad, strada Avram Iancu, nr. 79, județul Hunedoara care se va transcrie într-o carte funciară nouă cu număr cadastral 70077, având categoria de folosință ”curți construcții” ;

b) - lotul numărul 2 - imobil constând din teren, categoria de folosință ”curți construcții”, intravilan, în suprafață de 6.750 mp., municipiul Brad, strada Avram Iancu, nr. 79, județul Hunedoara, imobil pe care se află edificate: C1 – construcții industriale și edilitare – grup social administrativ P + 2, cu suprafața desfășurată de 2.820 mp., C2 – construcții anexă – centrala termică și rețele termice P, cu suprafața desfășurată de 201 mp., actualmente, înscris în C.F. nr. 70078 Brad.
Cu toate că în Actul de parcelare, autentificat prin Încheierea de autentificare nr. 958/07.07.2025 a Biroului Individual Notarial Petruică Simona Adriana, s-a declarat trecerea din domeniul privat în domeniul public a Lotului 2, în extrasul de carte funciară nr. 70078 Brad nu a fost precizată apartenența imobilelor construcții.

Astfel, în scopul rectificării de notare în această carte funciară, am inițiat prezentul proiect de hotărâre prin care am propus îndreptarea erorii materiale strecurată în cuprinsul art. 3 și art. 4 din Hotărârea Consiliului Local nr. 117/2025, în sensul că acestea se vor citi în mod corect: 
- art. 3: ”Se aprobă trecerea din domeniul privat în domeniul public al Municipiului Brad a imobilului teren (lotul numărul 2) rezultat în urma dezlipirii, prevăzut la art. 2 lit. b și construcțiile edificate pe acesta, respectiv: C1 – construcții industriale și edilitare – grup social administrativ P + 2, cu suprafața desfășurată de 2.820 mp., C2 – construcții anexă – centrala termică și rețele termice P, cu suprafața desfășurată de 201 mp.”;
- art. 4 : ”Se aprobă și se declară ca fiind de uz și de interes public local imobilul teren (lotul numărul 2) rezultat în urma dezlipirii, prevăzut la art. 2 lit. b și construcțiile edificate pe acesta, prevăzute la art. 3,  în scopul realizării proiectului Înființare Centru Comunitar prin reconversia Platformei E.M. Țebea din Municipiul Brad”.

În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile art. 879 alin. (2) și art. 880 din Legea nr. 287/2009 privind Codul Civil, republicată, cu modificările și completările ulterioare, ale ﻿Legii cadastrului şi a publicităţii imobiliare nr. 7/1996 republicată, cu modificările și completările ulterioare, ale art. 18 lit. e), art. 127 alin. (1), art. 129 și art. 130 alin. (1) lit. a) din Anexa 1 la Ordinul nr. 600/2023 privind aprobarea Regulamentului de  recepţie şi înscriere în evidenţele de cadastru şi carte funciară, ale art. 25 alin. 1 din Legea nr. 350/2001 privind amenajarea teritoriului și urbanismul, cu modificările și completările ulterioare, ale art. 129 alin. (2) lit. c)  și alin. (14), art. 286 alin. (4), art. 296 alin. (2) și alin. (7), art. 354 și art. 355 din  O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

